EkBass/fiwiki-20250220-pages-articles huggingface dataset:
Emma Carr

Emma Perry Carr (1880-1972) oli yhdysvaltalainen kemisti. Suoritettuaan tohtorin tutkinnon vuonna 1910 Chicagon yliopistossa Emma Perry Carr opetti kemian laitoksella Mount Holyoke Collegessa, kunnes hänestä tuli emeritusprofessori vuonna 1946. Carr oli edelläkävijä yksinkertaisten tyydyttymättömien hiilivetyjen ja absorptiospektrien alalla, ja yleisemminkin orgaanisten molekyylien ultraviolettispektrien käytössä niiden elektronisten rakenteiden tutkimisessa. Hän sai ensimmäisen American Chemical Societyn myöntämän Francis P. Garvan -mitalin vuonna 1937. == Lähteet == Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1880 syntyneet Luokka:Vuonna 1972 kuolleet
Mária Érdi

Mária Érdi (s. 18. helmikuuta 1998 Budapest) on unkarilainen kilpapurjehtija. Hän on ILCA 6 -luokan maailmanmestari vuodelta 2023 ja Euroopan-mestari vuodelta 2024. Érdi on sijoittunut olympialaisissa 14:nneksi Rio de Janeirossa 2016 ja 13:nneksi vuodelle 2021 siirretyissä Tokion olympialaisissa. Hän voitti vuonna 2015 nuorten maailmanmestaruuden ja kilpaili samana vuonna Laser Radialilla aikuisten MM-kilpailuissa mutta vielä ilman menestystä. Vuoden 2017 MM-kilpailuissa hän sijoittui 20:nneksi ja seuraavana vuonna kahdeksanneksi. Vuoden 2019 MM-kilpailut menivät heikommin, mutta vuonna 2022 hän oli jo viides ja vuonna 2023 hän voitti kultaa. Vuoden 2024 MM-kilpailuissa hän sijoittui seitsemänneksi. Euroopan-mestaruuskilpailuissa Érdi saavutti pronssia vuonna 2023 ja voitti kultaa vuonna 2024. == Lähteet == Luokka:Unkarilaiset kilpapurjehtijat Luokka:Vuonna 1998 syntyneet Luokka:Elävät henkilöt
Rauman vapaaseurakunta

Rauman vapaaseurakunta on vuonna 1930 perustettu raumalainen vapaaseurakunta. Seurakunnan pastori on Mehis Metsala ja seurakunta kuuluu Suomen Vapaakirkkoon. Seurakunnan toimitilat sijaitsevat Rauman keskustassa Myllymäenkadulla. Seurakunnan toimintaan kuuluu jumalanpalvelusten ja rukouskokousten lisäksi solutoiminta, sielunhoito, pyhäkoulut, lapsi- ja nuorisotyö sekä Alfa-kurssit. Rauman vapaaseurakunta perustettiin 14. joulukuuta 1930 ja on toiminut aluksi Porin vapaaseurakunnan rukouspiirinä. Vuonna 1953 seurakunta hankki rukoushuoneen Etelä Pitkäkadulta. == Katso myös == * Vapaakirkollisuus Suomessa * Suomen Vapaakirkko == Lähteet == Luokka:Rauman seurakunnat Luokka:Suomen vapaaseurakunnat
Alison Young

Alison Young (s. 29. toukokuuta 1987) on brittiläinen kilpapurjehtija. Hän on Laser Radial -luokan maailmanmestari vuodelta 2016. Young on sijoittunut olympialaisissa Laser Radial -luokassa viidenneksi Lontoossa 2012, kahdeksanneksi Rio de Janeirossa 2016 ja kymmenenneksi vuodelle 2021 siirretyissä Tokion olympialaisissa. MM-kilpailuissa hän sijoittui ensimmäisen kerran kymmenen parhaan joukkoon vuonna 2011 ollessaan seitsemäs. Vuonna 2012 hän sijoittui neljänneksi, vuonna 2014 yhdeksänneksi ja vuonna 2015 seitsemänneksi. Vuonna 2016 hän voitti maailmanmestaruuden. Yhden heikomman vuoden jälkeen hän sijoittui MM-kilpailuissa seitsemänneksi vuonna 2018 ja saavutti MM-pronssia 2019. Euroopan-mestaruuskilpailuissa Young saavutti pronssia vuonna 2013. == Lähteet == Luokka:Brittiläiset kilpapurjehtijat Luokka:Vuonna 1987 syntyneet Luokka:Elävät henkilöt
Glukosidi

Glukosidi on glykosidi, jonka sokeriosa eli glykoni on glukoosi. Esimerkiksi mustikka sisältää kahta antosyaania, jotka ovat glukosideja, delfiniidi 3-glukosidia ja syanidiini 3-glukosidia. Autojen pesuaine taas saattaa sisältää heksyyli D-glukosidia. == Lähteet == Luokka:Glykosidit
Rauman adventtiseurakunta

Rauman adventtiseurakunta on Raumalla toimiva adventtiseurakunta. Seurakunta on perustettu vuonna 1910. Seurakunta kuuluu Suomen Adventtikirkko -kirkkokuntaan. Seurakunnan toimitilat sijaitsevat Rauman keskustassa Kanavakadulla. Seurakunnan pastorina toimii Aimo Helminen. == Katso myös == * Adventismi Suomessa * Suomen Adventtikirkko == Lähteet == Adventtiseurakunta Luokka:Suomen adventtiseurakunnat
Sára Cholnoky

Sára Cholnoky (s. 3. marraskuuta 1988 Budapest) on unkarilainen kilpapurjehtija. Hän on kilpaillut purjelautaluokissa. Cholnoky on sijoittunut olympialaisissa 23:nneksi Rio de Janeirossa 2016 ja 25:nneksi vuodelle 2021 siirretyissä Tokion olympialaisissa. Hän on sijoittunut MM-kilpailuissa parhaimmillaan 19:nneksi vuonna 2021. == Lähteet == Luokka:Unkarilaiset kilpapurjehtijat Luokka:Vuonna 1988 syntyneet Luokka:Elävät henkilöt
Vaasan Cityseurakunta

Vaasan Cityseurakunta (, aik. Juudan Leijona) on Vaasassa toimiva kirkkokunnista riippumaton seurakunta, joka on perustettu vuonna 1989. Seurakunta kuuluu uskonliikkeestä () vaikutteita saaneiden seurakuntien joukkoon. Seurakunta toimii Vaasan Klemettilässä ja seurakunnan pastorina toimii Tom Lipkin. Seurakunnan perustajia ovat Tom ja Monika Lipkin. Seurakunta vaihtoi nimensä nykyiseen muotoon vuonna 1996. Seurakunnan toimintamuotoihin kuuluvat hengelliset tilaisuudet, kotiryhmät, vierailut esimerkiksi vankilassa ja vanhainkodissa, lähetystyö sekä matkat ulkomaille. Seurakunta tekee yhteistyötä eri kirkkokuntiin kuuluvien sekä vapaiden seurakuntien kanssa. == Historia == Seurakunta perustettiin Vaasassa marraskuussa 1989 ja seurakunnan nimi muutettiin nykyiseen muotoon vuonna 1996. Seurakunnan pastoripariskuntana ovat oimineet Tom ja Monika Lipkin, jotka tulivat uskoon 1970- ja 1980-luvun taitteessa. Perustajat ovat toimeineet Suomen Evankelis-luterilaisessa Ylioppilaslähetyksessä sekä Karismaattiset rukouspiirit -yhteisössä. Käytyäään Livets Ord-seurakunnan raamattukoulun Uppsalassa, he perustivat Juudan Leijona -seurakunnan Vaasaan. Suerakunnalla on ollut yhteistyötä Livets Ordin kanssa sekä Suomessa samanhenkisten seurakuntien, kuten Suur-Helsingin seurakunnan, Elävän Sanan Yhteyden, Elämän Sanan, Tampereen Kristillisen Keskuksen ja Pietarsaaren Kristillisen Keskuksen kanssa. Seurakunta on tehnyt yhteistyötä myös ruotsinkielisten helluntaiseurakuntien sekä joidenkin vapaakirkon seurakuntien kanssa.Heino 1997, s. 149-150 == Lähteet == * === Viitteet === Luokka:Vaasan seurakunnat Luokka:Suomen uuskarismaattiset seurakunnat
The Joker and the Queen

The Joker and the Queen on englantilaisen laulaja-lauluntekijä Ed Sheeranin kappale ja single. Kappale julkaistiin ensimmäisen kerran albumilla = (Equals) 29. lokakuuta 2021.= Album by Ed Sheeran Apple Music. Viitattu 18.4.2024 Se julkaistiin singlenä 11. helmikuuta 2022. Siitä tehtiin tuolloin remix-versio, jolla laulaa Sheeranin lisäksi yhdysvaltalainen laulaja Taylor Swift.Ed Sheeran Confirms ‘The Joker and the Queen’ Remix With ‘Good Friend’ Taylor Swift Billboard 9.2.2022Ed Sheeran and Taylor Swift release emotional new duet 'The Joker and The Queen' Smooth Radio 11.2.2022 Kappaleen ovat säveltäneet ja tuottaneet Sheeran, Johnny McDaid, Fred Gibson (tuottajana nimellä Fred) ja Sam Roman (tuottajana nimellä Romans). Swift on lisäksi osallistunut remix- version kirjoittamiseen. Remix on mukana albumin deluxe-versiolla = (Tour Edition).= (Tour Edition) Apple Music Viitattu 18.4.2024 Kappale on romanttinen balladi, jonka sanoituksissa käytetään korttipeliä ja sen hahmoja analogiana.“The Joker And The Queen”: a royal flush for Swifties & Sheerios alike North by Nortwestern 11.3.2022 ”The Joker and the Queen” nousi Britannian singlelistan sijalle 2.Official Singles Chart on 18/2/2022 18 February 2022 - 24 February 2022 Official Charts Se oli listoilla myös useissa muissa maissa. Irlannissa se oli sijalla 5 ja Singaporessa sijalla 3.Official Irish Singles Chart on 18/2/2022 18 February 2022 - 24 February 2022 Official ChartsRIAS Top Charts Week 7 (11 - 17 Feb 2022) RIAS Kappaleelle kuvattiin musiikkivideo. Sen pääosissa esiintyivät Ava Ames and Jack Lewis, jotka olivat esiintyneet vuonna 2013 Taylor Swiftin ja Ed Sheeranin aiemman dueton ”Everything Has Changed” musiikkivideossa. Aiemmassa musiikkivideossa he olivat lapsia, uudessa videossa he esittävät eri kouluissa olevia nuoria opiskelijoita, jotka kaipaavat toisiaan. Sheeran ja Swift eivät esiinny uudessa videossa.Ed Sheeran’s and Taylor Swift’s ‘Joker and the Queen’ Video Reunites Kid Cast From 2012’s ‘Everything Has Changed’ Variety 10.2.2022Ed Sheeran and Taylor Swift Revisit the Past in 'The Joker and the Queen' Music Video People 10.2.2022 ==Lähteet== ==Aiheesta muualla== * The Joker and the Queen -musiikkivideo * The Joker and the Queen -lyriikkavideo * The Joker and the Queen (Live at the BRIT Awards 2022) Luokka:Vuoden 2021 kappaleet Luokka:Ed Sheeranin kappaleet Luokka:Taylor Swiftin kappaleet Luokka:Balladit
Ada Nilsson

Ada Konstantia Nilsson (21. syyskuuta 1872 Ulricehamn – 23. toukokuuta 1964) oli ruotsalainen lääkäri ja naisasianainen. Hän oli erikoistunut gynekologiaan ja piti omaa vastaanottoa Tukholmassa, sillä tuohon aikaan naiset eivät vielä saaneet toimia lääkäreinä julkisella puolella. Nilsson oli yhteiskunnallisesti aktiivinen; hän puhui muun muassa naisten äänioikeuden, vapaamman abortin ja paremman seksuaalivalistuksen puolesta. Hän kuului useisiin yhdistyksiin sekä Elisabeth Tammin perustamaan Fogelstadin ryhmään, joka järjesti kansalaisvaikuttamiskursseja naisille. Hän oli vastuussa ryhmän julkaisemasta Tidevarvet-lehdestä. ==Kuvia== Fogelstadgruppen.jpg|Fogelstadin ryhmä: Elisabeth Tamm, Ada Nilsson, Kerstin Hesselgren, Honorine Hermelin ja Elin Wägner. ==Lähteet== ==Aiheesta muualla== Luokka:Ruotsalaiset lääkärit Luokka:Gynekologit Luokka:Ruotsalaiset feministit Luokka:Vuonna 1872 syntyneet Luokka:Vuonna 1964 kuolleet
Hilla ja avaruuden Eetu

Hilla ja avaruuden Eetu (engl. Wanda and the Alien) on maaginen 2D esikouluanimaatiosarja. Sarjan on tuottanut Flixin studiollaan. Suomessa sitä on esittänyt Yle TV2-kanavalla 5. syyskuuta 2015 lähtien. == Jaksot == # Sateenkaaren värit # Kestävät kuplat # Huima kurpitsasato # Tanssia ja taikaa # Tähdet taivaalta # Rannalle! # Kuin lehdet tuulessa # Ruutuhyppelyä # Pilvileikkejä # Pähkinöitä purtavaksi # Varjot piilosilla # Sudenkorento # Piiloleikkiä # Täydellinen väri # Päivänsäde # Koti-ikävä # Palloralli # Lumileikkejä # Talven taikaa # Perhekuvia # Mutarallia! # Kuun kamaralla # Hillan ääni # Mettä metsästämässä # Auringonkukka # Villi virtahepo # Ystäviä taas # Hämähäkki talossa # Lentäjän tie # Tuutulaulu # Maan alla # Uusia maisemia # Muna # Voikukkaseikkailu # Kivikakkuja # Salamatkustaja # Hikka # Kuntoilua # Sateen kimallusta # Huggi # Meritähti # Kutinakohta # Pelipalkka # Vararengas # Ajoissa syömään # Eetu sairastaa # Soiton taikaa # Pilvien matka # Kuplakakku # Sinikellojen sointi # Maailman ympäri # Kodista hotiin == Suomenkieliset äänet == Suvi Ilvonen Mirjami Heikkinen Hanna Mönkäre Susa Saukko Tuukka Leppänen Pihla Pohjolainen Mikko Semi Tatu Tiihonen == Lähteet == * Puputyttö-Hilla ja avaruusolio-Eetu Pikku Kakkosessa (Yle) Luokka:Brittiläiset animaatiosarjat Luokka:Yle TV2:n televisio-ohjelmat
Eveliina Kesti

Eveliina Kesti (s. 7. syyskuuta 1995) on suomalainen pesäpalloilija. Kesti edustaa Superpesiksessä Rauman Feraa. Hän on edustanut Superpesiksessä myös kasvattajaseuraansa Kempeleen Kiriä ja Porin Pesäkarhuja. Hän pelaa kotiuttajajokerina. Kesti on pelannut 231 Superpesiksen runkosarjan ottelua. Näissä otteluissa hän on lyönyt yhdeksän kunnaria ja 259 tavallista juoksua, tuonut 30 juoksua ja kerännyt 619 kärkilyöntipistettä. Kesti on pelannut 45 Superpesiksen ylempien pudotuspelien ottelua. Näissä otteluissa hän on lyönyt 31 tavallista juoksua, tuonut neljä juoksua ja kerännyt sata kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Anna T. Nilsson

Anna Alida Theresia Nilsson (27. huhtikuuta 1869 Ulricehamn – 11. joulukuuta 1947) oli ruotsalainen piirustusopettaja, naisasianainen ja rauhanaktivisti. Hän työskenteli suurimman osan urastaan Malmössä. Siellä hän myös harjoitti kansalaisaktivismia useissa yhdistyksissä, jotka muun muassa ajoivat äänioikeutta naisille. Jäätyään eläkkeelle vuonna 1929 Nilsson lähti kiertämään Eurooppaa levittäen kirjoittamaansa vihkosta Data och fakta rörande fredsrörelsen (englanniksi ABC of the Peace Movement. Dates and Facts). Se käännettiin useille kielille ja sen avulla hän pyrki innostamaan erityisesti naisia rauhanliikkeen toimintaan. Nilsson myös vertaili eri maiden historia- aineen oppikirjoja ja pyrki löytämään niistä esimerkkejä rauhan edistämisestä, joita voitaisiin käyttää ruotsalaisissa koulukirjoissa. ==Lähteet== ==Aiheesta muualla== Luokka:Ruotsalaiset feministit Luokka:Ruotsalaiset kuvataiteilijat Luokka:Ruotsalaiset opettajat Luokka:Vuonna 1869 syntyneet Luokka:Vuonna 1947 kuolleet
Raskaussyrjintä

Raskaussyrijntä on yksi työsyrjinnän muodoista, jossa työntekijää syrjitään raskauden tai perhevapaiden perusteella. Suomessa laki naisten ja miesten välisestä tasa-arvosta (609/1986) eli tasa-arvolaki kieltää raskaussyrjinnän. Silti on tavallista, että tieto työntekijän raskaudesta vaikuttaa työsuhteeseen. Raskaussyrjintä voi ilmetä esimerkiksi työntekijän työsopimuksen päättämisellä tai hänen palkkaamatta jättämisellä ainoastaan raskauden tai raskauden mahdollisuuden takia. Raskaussyrjintää esiintyy ammattialasta tai koulutustaustasta riippumatta. Riski syrjintään kasvaa erityisesti epävarmassa työmarkkinatilanteessa, kuten määräaikaisissa ja osa- aikaisissa työsuhteissa sekä vuokratyössä että nollasopimuksella työskentelevillä naisilla. == Raskaussyrjinnän ehkäiseminen == Raskaussyrjintää on pyritty vähentämään erilaisin toimin. Työntekijän jäädessä perhevapaille tai tullessaan raskaaksi, häntä suojaa niin sanottu tehostettu irtisanomissuoja. Tehostetut irtisanomissuojat on luotu suojelemaan vanhempia, jotka tasapainottelevat perhe- ja työelämän välillä. Tehostetusta irtisanomissuojasta säädetään työsopimuslain 7 luvun 9 §:ssä. Sen mukaan työnantaja ei saa irtisanoa työntekijää ennen perhevapaata tai sen aikana sillä perusteella, että tämä käyttää oikeuttaan perhevapaaseen tai on raskaana. Irtisanoessa perhevapailla tai raskaana olevaa työntekijää, on työnantajalla laissa määrätty todistustaakka, jonka johdosta tämä on velvollinen osoittamaan, että irtisanominen ei johdu perhevapaasta tai raskaudesta. == Syyt raskaussyrjintään == Raskaussyrjintään ohjaavat syyt perustuvat työnantajan taloudellisiin velvoitteisiin työntekijän tullessa raskaaksi. Suomen nykyisen lainsäädännön puitteissa työnantaja on velvoitettu maksamaan perhevapaalle jäävän työntekijän kolmen kuukauden palkan, palkan sivukulut sekä äitiysloman aikana kertyvän lomapalkan ja lomarahan. Valtio korvaa osan näistä kustannuksista, mutta ei täysimääräisesti. Usein korvaukset tulevat myös takautuvasti. Vanhempainpäivärahan saajista yli 90 % on naisia. Taloudellisen taakan pelko ohjaa työnantajia etenkin pienissä ja keskisuurissa yrityksissä valitsemaan työntekijöitä samalla syyllistyen raskaussyrjintään. Syrjintä voi näyttäytyä kenen tahansa nuoren naisen palkkaamisen epäröimisenä tai perhesuunnitelmien kyselynä työhaastattelutilanteessa. Raskaussyrjintä onkin sukupuolten tasa-arvosta konkreettinen ongelma. == Raskaussyrjinnän seuraukset työnantajalle == Raskaussyrjinnän seuraamuksista säädetään useassa eri laissa. Se minkälaiset seuraukset mistäkin tapauksesta seuraa riippuu täysin oikeuslaitoksen näkökulmasta. Suomen rikoslaki ehdottaa rangaistukseksi sakkoa tai mahdollisesti jopa puolen vuoden vankeusrangaistusta. Tyypillisesti kyseessä on kuitenkin sakkorangaistus. == Lähteet == == Aiheesta muualla == * Sosiaali- ja terveysministeriö, 2024, Raskaussyrjintä Suomessa : Vuoden 2024 väestötutkimuksen tuloksia Luokka:Syrjintä Luokka:Raskaus ja synnytys
Tidevarvet

Tidevarvet oli ruotsalainen vuosina 1922–1936 ilmestynyt sitoutumaton feministinen aikakauslehti. Sen taustalla oli Fogelstadin ryhmä. Lehden levikki oli laajimillaan noin 10 000 kappaletta. ==Päätoimittajat== * 1923–1924: Ellen Hagen * 1924–1927: Elin Wägner * 1928–1936: Carin Hermelin ==Lähteet== ==Aiheesta muualla== Luokka:Ilmestymästä lakanneet ruotsalaiset aikakauslehdet Luokka:Feministiset julkaisut
Ellen Hagen

Ellen Helga Louise Hagen (o.s. Wadström; 15. syyskuuta 1873 Tukholma – 28. tammikuuta 1967 Täby) oli ruotsalainen naisasianainen. Hän perusti Uppsalaan naisten äänioikeutta ajavan yhdistyksen vuonna 1903, toimi feministisen Tidevarvet-lehden päätoimittajana vuosina 1924–1927 ja oli valtakunnallisen LKPR-yhdistyksen keskushallituksen jäsen koko järjestön toiminnassaolon ajan. Hän piti elämänsä aikana yli 3 000 luentoa naisten äänioikeudesta sekä Ruotsissa että ulkomailla. Hagen kuului liberaaliin kansanpuolueeseen. Hänen miehensä Robert Hagen toimi Gävleborgin läänin maaherrana, ja tämän kuoltua vuonna 1922 häntä ehdotettiin tämän seuraajaksi. Hallitus kuitenkin tulkitsi lakia niin, ettei naista voitu valita virkaan. Vuonna 1928 Hagen pyrki valtiopäiville, muttei tullut valituksi. Hagen kirjoitti useita elämäkertoja, muun muassa prinsessa Eugéniesta, Margareeta I:stä ja isoisänsä sedästä Carl Bernhard Wadströmistä. ==Lähteet== ==Aiheesta muualla== Luokka:Ruotsalaiset feministit Luokka:Vuonna 1873 syntyneet Luokka:Vuonna 1967 kuolleet
Skiptvetin kirkko

Skiptvetin kirkko () on Skiptvetin kunnassa Østfoldin läänissä Norjassa sijaitseva kivinen pitkäkirkko noin vuodelta 1200. ==Lähteet== ==Aiheesta muualla== Luokka:Norjan kivikirkot kirkko
Geografia (Artemidoros)

Geografia eli Maantieteen kuvaukset () eli Maantieteen kirjat () eli Periplus () oli Artemidoros Efesoslaisen kirjoittama antiikin kreikkalainen maantieteellinen teos, joka esitti kuvauksen koko tunnetusta maailmasta. == Historia == Artemidoros eli ja kirjoitti noin vuoden 100 eaa. tienoilla. Hän matkusteli useissa maissa, ja hänen teoksensa perustuu hänen omiin tutkimuksiinsa. Teoksen nimi Periplus (”Ympäripurjehdus”) tunnetaan Markianos Herakleialaiselta. Muista lähteistä se tunnetaan nimillä Maantieteen kuvaukset ja Maantieteen kirjat. Nykyisin siihen viitataan tutkimuksessa usein nimellä Geografia. Teos ei ole säilynyt nykyaikaan, mutta siitä on säilynyt paljon katkelmia. Markianos teki Geografiasta kaksi kirjaa käsittäneen lyhennelmän. Lisäksi sitä lainaavat paljon muun muassa Diodoros Sisilialainen, Strabon, Stefanos Byzantionlainen, Plinius vanhempi ja Isidoros Kharakslainen. Artemidoroksen teoksesta säilyneet katkelmat kokosi ja julkaisi ensimmäisenä (editio princeps) David Hoeschelius eli Höschel teoksessa Geographica (Augusta Vindelicorum = Augsburg, 1600). Se oli mukana myös John Hudsonin kokoelmassa Geographi Graeci minores (Oxonia = Oxford, 1698). == Sisältö == Artemidoroksen Geografia käsitti 11 kirjaa. Se sisälsi ilmeisesti kuvauksen koko tunnetusta maailmasta alkaen Iberiasta ja edeten sitten muuhun Eurooppaan, Vähään- Aasiaan, Intiaan, Arabiaan ja Pohjois-Afrikkaan, päättyen sitten Herakleen pylväille. Markianokselta säilyneiden katkelmien perusteella teos kuvasi muun muassa Mustanmeren ympäripurjehduksen ja antoi selonteon Bithynian ja Paflagonian rannikoista. Se kuvasi myös muun muassa Niilivirtaa ja antoi paikkojen välisiä etäisyyksiä. Maantieteen lisäksi se kertoi myös muun muassa käsittelemiensä alueiden ihmisten tavoista ja vaatetuksesta. Artemidoros sanoo, että Tanais-joen tuonpuoliset alueet olivat hänelle tuntemattomia. == Artemidoros-papyrus == Teokseen yhdistetään joukko papyrusrullan katkelmia, jotka tunnetaan Artemidoros-papyruksena. Papyruksen pituus on noin 25 senttimetriä ja korkeus noin 32,5 senttimetriä. Sen teksti on teoksen toisesta kirjasta ja kuvaa Iberiaa eli nykyistä Espanjaa. Siinä on myös piirros, joka on oletettavasti kartta osasta Iberiaa, sekä muita piirroksia. Tällainen yhdistelmä on ainutlaatuinen tunnettujen papyrusten joukossa. Luciano Canfora on esittänyt papyrusta tunnetun ja taitavan väärentäjän Konstantínos Simonídisin tekemäksi väärennökseksi. Saman näkemyksen on jakanut Richard Janko. == Lähteet == Luokka:Antiikin kreikkalaiset maantieteelliset teokset
Maantieteen yhteenveto lyhennelmänä

Maantieteen yhteenveto lyhennelmänä (; ) on Agathemeroksen kirjoittama antiikin kreikkalainen maantieteellinen teos. == Historia == Agathemeros eli ja kirjoitti oletettavasti 200-luvun alussa. Hänen teoksensa oli osoitettu hänen Filon-nimiselle oppilaalleen. Teos koostuu pääasiassa Klaudios Ptolemaioksen ja muiden varhaisempien maantieteilijöiden teoksista otetuista poiminnoista. Eräs keskeinen lähde vaikuttaa olleen Artemidoros Efesoslaisen Geografia, mikä käy ilmi verrattaessa teosta Plinius vanhemman Naturalis historiaan, jonka ensimmäinen kirja on paljolti tiivistelmä Artemidorokselta. Agathemeroksen teoksesta tai sen osista tunnetaan ainakin 29 käsikirjoitusta. Teoksen editio princeps oli Samuel Tennuliuksen laitoksessa Agathemeris libri duo (Amsterdam, 1671). Jacob Gronow julkaisi siitä parannellun laitoksen vuonna 1697. John Hudson julkaisi teoksen kokoelmassa Geographi Graeci minores vuonna 1703. Uusin julkaisu on Aubrey Dillerin tekemä ja vuodelta 1975. == Sisältö == Teos koostuu kahdesta kirjasta. Sen sisältö voidaan jakaa kolmeen osaan. Ensimmäinen osa esittää yhteenvedon eri näkemyksistä, joita varhaisemmilla kirjailijoilla oli maan muodosta, ja käsittelee maiden, merien ja saarten jaotteluita. Toinen osa käsittelee tuulia ja päivien pituuksia. Kolmas osa on periplus eli merialueiden ja rannikoiden kuvaus ja esittää samalla tunnetun, asutun maailman eräiden tärkeimpien paikkojen välisiä etäisyyksiä stadioneissa mitattuna. == Lähteet == == Kirjallisuutta == * * * * == Aiheesta muualla == * Ἀγαθήμερος: Αγαθημέρου τοῦ Ὄρθωνος γεωγραφίας ὑποτύπωσις. Digital Agathemerus Project. * Agathemerus: Geographiae informatio. Perseus. * Agathemerus: Sketch of Geography. ToposText. * Digital Agathemerus Project. Luokka:Antiikin kreikkalaiset maantieteelliset teokset
Ulkoisen meren periplus

Ulkoisen meren periplus () on Markianos Herakleialaisen kirjoittama antiikin kreikkalainen maantieteellinen teos. == Historia == Markianoksen teos ajoitetaan myöhäisantiikin ajalle noin vuoteen 400 jaa. Sen koko nimi on ”Ulkoisen meren, sekä itäisen että läntisen, ja sen suurimpien saarten ympäripurjehdus” (). Nimellä Markianos viittasi kreikkalaisille tutumpien Välimeren ja Mustanmeren ulkopuolisiin merialueisiin eli Intian valtamereen ja Atlantin valtamereen. Markianos katsoi, että Artemidoros Efesoslainen oli jo käsitellyt Välimerta riittävästi teoksessaan Geografia. Markianoksen päälähde on Klaudios Ptolemaioksen Geografia. Teoksen, samoin kuin muiden Markianokselta säilyneiden kirjoitusten, editio princeps oli David Hoescheliuksen (Hoeschel) teoksessa Geographica (Augusta Vindelicorum = Augsburg, 1600, 8vo.). Myöhemmin sen julkaisi muun muassa John Hudson kokoelmassa Geographi Graeci minores (Oxonia = Oxford, 1698). == Sisältö == Teos on kirjoitettu proosamuodossa ja käsitti kaksi kirjaa. Kirja I kuvaa itäisiä ja eteläisiä merialuita Intian valtamerellä, ja on säilynyt nykyaikaan kokonaisuudessaan. Kirja II käsitteli läntisiä ja pohjoisia merialueita Atlantin valtamerellä. Siitä on säilynyt nykyaikaan loppuosan kolme lukua, jotka kuvaavat Afrikan rannikkoa, sekä osia luvusta, joka antoi etäisyyksiä Roomasta muihin tärkeimpiin kaupunkeihin. Intian valtamerellä kuvaus ulottuu nykyiselle Sri Lankalle saakka ja Atlantilla se on ulottunut Britanniaan saakka. == Lähteet == Luokka:Antiikin kreikkalaiset maantieteelliset teokset
Peppi Pitkätossu, maailman vahvin tyttö

Peppi Pitkätossu, maailman vahvin tyttö on vuodelta 1988 oleva musiikillinen seikkailuelokuva, jonka on kirjoittanut ja ohjannut Ken Annakin ja joka perustuu Astrid Lindgrenin Peppi Pitkätossu -kirjasarjaan. Se on ruotsalais- saksalais-amerikkalainen elokuva, jonka ovat tuottaneet Columbia Pictures, Longstocking Productions ja Svensk Filmindustri. Taloudellisesti elokuva menestyi huonosti. Se jäi ohjaajansa Annakinin viimeiseksi pitkäksi elokuvaksi. Luokka:Vuoden 1988 elokuvat Luokka:Peppi Pitkätossu
Emly Marcus

Emilie ”Emly” Marcus (8. huhtikuuta 1875 Oslo – 1963) oli suomalainen eläinsuojelija. Hän oli 1900-luvun alkupuolen merkittävimpiä eläinsuojelun henkilöitä Suomessa. Marcusta on tituleerattu myös ”Suomen eläinsuojelutoiminnan Grand Old Ladyksi”. Norjassa syntynyt Marcus sai Suomen kansalaisuuden vuonna 1903. Hän toimi vuosisadan vaihteessa ravintoloitsijana Helsingissä ja piti myöhemmin muotiliikettä Eteläesplanadilla. Marcus liittyi Suomen Eläinsuojeluyhdistykseen eversti T. K. Forsténin innoittamana vuonna 1909. Hän vaikutti Helsingin suomen- ja ruotsinkielisissä eläinsuojelujärjestöissä ja toimi pitkään eläinsuojelutarkastajana sekä muun muassa Rautateiden Eläinsuojeluyhdistyksen tarkastajana valvoen rautateiden eläinkuljetuksia. Marcuksella oli myös ylimääräisen poliisin oikeudet eläinvalvontaan Uudenmaan läänin alueella. Vuonna 1961 Marcus järjesti Helsingissä luentotilaisuuden, josta sai alkunsa myöhemmin samana vuonna perustettu eläinsuojeluyhdistys Animalia. Korkeasta iästään johtuen hän ei ollut aktiivisesti mukana järjestön toiminnassa. == Lähteet == Luokka:Suomalaiset kansalaisaktivistit Luokka:Eläinsuojelijat Luokka:Eläinsuojelu Suomessa Luokka:Vuonna 1875 syntyneet Luokka:Vuonna 1963 kuolleet
Malla Kuuranne

Marja-Liisa (Malla) Kuuranne, vuodesta 1982 Kuuranne-Autelo (s. 14. toukokuuta 1954 Turku) on suomalainen lausuja ja lausuntataiteen opettaja ja kehittäjä, joka on saanut professorin arvonimen. Kuuranne syntyi näyttelijä Leevi Kuuranteen ja Raili Inkeri Pohjanheimon, aiemmin Valkola, perheeseen. Hän avioitui 1982 Toivo Tapio Autelon kanssa. Kuuranne tuli ylioppilaaksi Töölön yhteiskoulusta 1973 ja harjoitti suomen kielen, kirjallisuuden, puheopin ja fonetiikan opintoja Helsingin yliopistossa. Logonomiksi hän valmistui Suomen Puheopistosta 1976. Kuuranne on ollut äänenkäytön ja puheilmaisun ja -tekniikan opettaja teattereissa ja opistoissa sekä harrastustoiminnan ja liike-elämän piirissä vuodesta 1976. Helsingin yliopistossa hän oli puheilmaisun ja lausunnan vs. lehtori 1978–1979 ja vt. lehtori 1980, Teatterikorkeakoulussa tuntiopettaja vuodesta 1979, vt. puhetekniikan lehtori 1981, puhetekniikan lehtori 1981–1990 ja puhetekniikan yliopistonlehtori vuodesta 1990. Hän oli myös Teatterikorkeakoulun vararehtori 1999 ja teatteritaiteen laitoksen laitosjohtaja 2004–2013. Lausuntataiteilijana Kuuranne on esiintynyt vuodesta 1977 ja toiminut lausuntailtojen ohjaajana ja dramaturgina vuodesta 1981. Hänellä on lisäksi ollut luottamus- ja asiantuntijatehtäviä useissa lausunta- ja teatteriyhdistyksissä sekä niihin liittyvissä järjestöissä, toimikunnissa ja tapahtumissa. Taideyliopiston professorin arvonimen hän sai 2014. == Lähteet == Luokka:Suomalaiset opettajat Luokka:Suomalaiset lausujat Luokka:Suomalaiset professorin arvonimen saaneet Luokka:Vuonna 1954 syntyneet Luokka:Elävät henkilöt
Fruktosidi

Fruktosidi on glykosidi, jonka sokeriosa eli glykoniosa on fruktoosi. Kuten glukosidi, myös fruktosidia esiintyy luonnossa pieneliöiden toiminnan tuottamana. Fruktosidia voidaan valmistaa myös teollisesti esimerkiksi sakkaroosin tai raffinoosin reaktiolla alkoholin tai aldoosin kanssa, jolloin fruktosyylitransferaasi on mukana reaktiotapahtumassa. == Lähteet == Luokka:Glykosidit
Fisher King (tuotantoyhtiö)

Fisher King Oy, vuoteen 2020 asti Fisher King Production Oy, oli vuosina 2013–2023 toiminut suomalainen elokuva- ja televisiotuotantoyhtiö, jonka perustivat Miikko Oikkonen ja Matti Halonen. Yhtiön osake-enemmistön omisti loppuvaiheessa saksalainen Beta Films, joka haki Fisher King Oy:n konkurssiin joulukuussa 2023. Edellisellä yhtiöllä, Fisher King Productionilla, oli maksuvaikeuksia jo vuonna 2016. Fisher Kingin tuottamia, kansainvälisestikin menestyneitä televisiosarjoja ovat Nymfit (2014), Sorjonen (2016–2020), Ihon alla (2016), Helsinki-syndrooma (2022) ja Estonia (2023). Yhtiön elokuvatuotantoja olivat Toiset tytöt (2015), Love Records – Anna mulle Lovee (2016) ja Sorjonen: Muraalimurhat (2021). ==Lähteet== Luokka:Entiset suomalaiset tuotantoyhtiöt
Fenoliglykosidi

Fenoliglykosidi on glykosidi, jonka aglykoni on jokin fenoli. Usean lajin pajut sisältävät fenoliglykosideja. Joidenkin kasvien lehdissä, kuten gardenian lehdissä on fenyylietanoliglykosideja. == Lähteet == Luokka:Glykosidit
Kyllisi

Kyllisi () oli inkeriläinen kylä, joka kuului Tuutarin luterilaiseen seurakuntaan. Nykyään entisen kylän alue kuuluu hallinnollisesti Pietarin Kraasselan piiriin. Kylä mainitaan eri nimillä Ruotsin 1600-luvun asiakirjoissa: Kjullino (vuonna 1611), Kylläisby (1617), Kyllis by (1639), Kyllisi (1698) jne. Nimen takana on vanhaan pakanalliseen Kyllä- henkilönnimikantaan kuuluva Kylliäinen, Kyllinen. Nimi voi olla omaperäinen, mutta toisaalta asukas Kylliäinen saattaa olla lähtöisin Viipurista tai Savitaipaleelta. Vuonna 1849 Kyllisi listataan osana Nurkkalan kylää, johon kuului myös Pelkova ja Lamppula, ja sen asukasluku 76 ihmistä (40 miestä ja 36 naista), kaikki inkeriläisiä (äyrämöisiä). Kylän suvut oli Putro (Putronen), Pyykkö ja Talsi. Säveltäjä, muusikko ja lehtimies Mooses Putro oli syntynyt Kyllisissä. Hänen sukunsa on ilmeisesti peräisin Uudenkirkon Putrolasta. Putron maatila käsitti 16 desjatiinaa (n. 17,5 ha) maata, päärakennus oli iso kaksikerrkoksinen talo, jossa oli useita huoneita. Tila kansallistettiin kollektivisoinnin aikana. Vuonna 1926 kylässä oli 9 taloa ja 47 asukasta, kaikki inkeriläisiä. Kyllisi tuhoutui toisen maailmansodan aikana ja kylän alue jäi autioksi. == Lähteet == * ===Viitteet=== Luokka:Inkerin kylät Luokka:Tuutarin kylät
Kuttusi

Kuttusi () on entinen inkeriläinen kylä, joka kuului Hietamäen luterilaisen seurakuntaan. Nykyään Kuttusi kuuluu Leningradin alueen Lomonosovin piiriin. Kylä on listattu Novgorodin Vatjan viidenneksen verokirjassa vuodelta 1499/1500 Kutina -muodossa. Ruotsin 1600-luvun asiakirjoissa kylä esintyy eri nimillä: Kuttela by (vuonna 1616), Kuttuioua By (1620), Kuttazijss by (1639), Kuttosis (1680) jne. Vaihtelevat kirjoitusasut viittaavat siihen, että ainakin myöhemmässä vaiheessa ääntäminen on ollut kuttoila, kuttusi ja nimi olisi yhdistetty eläimen nimitykseen kuttu, tai siihen perustuvaan henkilönnimeen. Vuonna 1849 kylässä asui 70 inkeriläistä, niistä äyrämöisiä - 12 (4 miestä ja 8 naista) ja savakoita - 58 (27 miestä ja 31 naista). Kuttusin pääelinkeinot oli maanviljely ja karjanhoito. Kylässä oli avattu suomenkielinen koulu vuonna 1900, sen tiloissaan toimi myös kutoma- ja käsityökoulu. Koulun opettajana toimi A. Ilonen, ja myöhemmin A. Teider ja Ilmari Toikka. Kylän suvut oli Ruotsi ja Toikka. Kuttusissa olivat syntyneet Adam Ruotsi (v. 1846), Hietamäen ensimmäisiä opettajia, ja professori Matti Toikka (v. 1902). Vuonna 1926 kylässä oli 67 taloa ja 250 asukasta, niistä 189 henkilöä (42 taloa) - inkeriläisiä. Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen. Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää. == Lähteet == * ===Viitteet=== Luokka:Inkerin kylät Luokka:Hietamäen kylät
Kaukasi

Kaukasi (), myös Kaukaisi, oli inkeriläinen kylä, joka kuului Hietamäenn luterilaisen seurakuntaan. Nykyään entinen kylän alue kuuluu Leningradin alueen Lomonosovin piiriin. Kylä mainitaan eri nimillä (Kavgala, Kaukoila by, Kaukahallinen, Caukasj) Ruotsin 1600-luvun asiakirjoissa, silloin Kaukasi kuului Tuutarin seurakuntaan. Kylän nimi johtuu ilmeisesti henkilönnimistä Kaukanen tai Kaukainen, joita tavataan 1550- ja 1600-luvuilla Kannaksella, esim. Antreassa, josta muutto Tuutariin on mahdollinen. Vuoden 1680 maakirjassa Kaukasin kylästä oli kolme taloa, joista kahta asuttavat Moses Toikka ja Olof Koski, ja vuonna 1690 - neljä taloa. Vuonna 1849 kylässä asui 60 inkeriläistä (äyrämöisiä), 25 miestä ja 35 naista. Kaukasissa perustettiin pojille tarkoitettuna suutari- ja satulaseppäkoulu vuonna 1898. Lähin suomenkielinen koulu avattiin vuonna 1900 Kuttusin kylässä. Kylän suvut oli Nokelainen, Pukero ja Toikka. Seuraavat merkkihenkilöt syntyivät Kaukasissa: Juhana Toikka (vuonna 1865), yhteiskunnan vaikuttaja, kunniaporvari; Pietari Abrahaminp. Toikka (1862), Kolppanan seminaarin johtaja, opettaja ja kirjailija; Pietari Pietarinp. Toikka (1855), opettaja ja katekeetta; Toivo Toikka (1889), agronomi. Vuonna 1926 Kaukasissa oli 27 taloa ja 113 asukasta, niistä 110 henkilöä (25 taloa) - inkeriläisiä. Kaukasi tuhoutui toisen maailmansodan aikana ja kylän alue jäi autioksi. == Lähteet == * ===Viitteet=== Luokka:Inkerin kylät Luokka:Hietamäen kylät
Elina Visuri

Elina Visuri (o.s. Castrén, 24. tammikuuta 1932 Turku – 21. maaliskuuta 2024 Espoo) oli suomalainen väestötieteen tohtori ja kehitysyhteistyöneuvos. Hän työskenteli Suomen ulkoministeriön kehitysyhteistyöosastolla eri tehtävissä vuodesta 1970, vastuualueinaan kehitysmaatutkimus, naisten asema ja väestöasiat. Sotavuosina Elina Visurin isä, päämajan tiedustelu-upseerina tuolloin toiminut rautatieinsinööri Reino Castrén lähetti kahdeksan lastaan sotalapsiksi Ruotsiin, jossa heistä vanhimpana Visuri joutui huolehtimaan nuoremmista sisaruksistaan. Visuri tuli ylioppilaaksi vuonna 1952 Helsingin Tyttönormaalilyseosta ja ryhtyi sitten opiskelemaan sosiaalipolitiikkaa Helsingin yliopistossa. Valmistuttuaan hän työskenteli Väestöliitossa, sen alaisessa Väestöpoliittisessa tutkimuslaitoksessa ja valtion yhteiskuntatieteellisessä toimikunnassa 1957–1970 ennen siirtymistä ulkoasiainministeriöön. Näihin vuosiin osuivat vuoden jatko-opinnot Chicagossa 1959–1960 ASLA-Fulbright-stipendiaattina ja valmistuminen valtiotieteen tohtoriksi Helsingin yliopistossa 1970-luvun taitteessa aiheena perhesuunnittelu. Visuri toimi kehitysmaatutkimuksen toimikunnan sihteerinä 1972–1973, YK:n Maailman väestövuoden Suomen-komitean puheenjohtajana 1972–1974 sekä delegaattina YK:n väestökonferensseissa 1974 ja 1984. Hän oli puheenjohtajana ulkoministeriön tasa-arvotyöryhmässä ja edustajana YK:n tasa- arvokonferenssissa Kööpenhaminassa 1980. Hän toimi YK:n väestörahaston (UNFPA) maajohtajana Sri Lankassa ja Malediiveilla 1981–1983 sekä Keniassa 1990–1991, jonne hän jäi Suomen Nairobin-suurlähetystön kehitysyhteistyöneuvokseksi vuoteen 1994 asti. Visuri promovoitiin 90 vuoden iässä Helsingin yliopiston valtiotieteellisen tiedekunnan riemutohtoriksi toukokuussa 2022. Elina Visuri oli vuodet 1953–1990 naimisissa suomalaisen televisiotoiminnan uranuurtajan Osmo Visurin kanssa. Vanhin heidän kolmesta pojastaan on media-alan yrittäjä Jaakko Visuri. ==Teoksia== *Köyhyys ja lastensynnytys : tutkimus perhesuunnittelun päämääristä, keinoista ja tuloksesta huoltoapua saaneissa helsinkiläisperheissä. Väestöpoliittinen tutkimuslaitos, 1968. *Poverty and children : a study of family planning. Väitöskirja, Helsingin yliopisto 1969. *Suomalaisten perhekoko – sattuma vai suunnitelma, yhdessä Marketta Ritamiehen kanssa, Väestöpoliittinen tutkimuslaitos, 1975. ==Lähteet== Luokka:Vuonna 1932 syntyneet Luokka:Vuonna 2024 kuolleet Luokka:Suomalaiset sosiologit Luokka:Suomalaiset diplomaatit
Paimentyranni

Paimentyranni (Machetornis rixosa) on tyranneihin kuuluva lintulaji. Lajia tavataan Keski- ja Etelä-Amerikassa. ==Koko ja ulkonäkö== Paimentyranni kasvaa 19–20 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat harmahtavan ruskeat. Linnun päälaella on punainen tai oranssi laikku ja päässä on myös tumma silmäkulmajuova. Paimentyrannin rinta on vaaleanharmaa ja vatsa keltainen. ==Levinneisyys ja elintavat== Paimentyrannin levinneisyysalue on kaksiosainen. Sitä tavataan Panamasta Ecuadoriin, Venezuelaan ja Aruballe. Toinen alue ulottuu Boliviasta ja Brasilian rannikolta Argentiinaan. Lajin elinympäristöä ovat maatalousmaat ja muut puoliavoimet ympäristöt. Paimentyranni syö hyönteisiä ja seuraa usein kapybaroja tai karjaa, koska ne häytyyttävät hyönteisiä esiin. Joskus ne syövät myös näiden nisäkkäiden loisia. == Lähteet == Luokka:Tyrannit
Sirkka Vennamo

Sirkka Ilona Vennamo (os. Tuominen, 27\. heinäkuuta 1913 Kotka – 18. syyskuuta 2005 Helsinki) oli suomalainen merkonomi, poliittinen taustavaikuttaja ja Suomen Maaseudun Puolueen puheenjohtajan Veikko Vennamon puoliso. Sirkka Vennamo teki elämäntyönsä puolisonsa sihteerinä ja SMP:n ideanikkarina. Veikko Vennamon käyttämien kuuluisien lausahdusten kuten ”Rötösherrat kuriin!” ja ”Unohdetun kansan puolesta” on kerrottu olevan hänen keksimiään. Vennamolla oli aviomiehensä ja heidän poikansa Pekka Vennamon ohella niin keskeinen asema puolueessa, että SMP:n vitsailtiin olevan lyhenne sanoista ”Sirkka, minä ja Pekka”. Hän ei itse halunnut lähteä ehdokkaaksi vaaleihin, koska katsoi tekevänsä enemmän puolueen eteen taustavaikuttajana. Vennamo oli kuitenkin puolisonsa valitsijamiesehdokkaana vuosien 1982 ja 1988 presidentinvaaleissa. Sirkka ja Veikko Vennamo avioituivat vuonna 1944. Pekka Vennamon lisäksi heidän lapsiaan ovat Meri ja Raisa Vennamo. Sirkka Vennamon sisar oli arkkitehti Kaija Siren. == Lähteet == Luokka:Suomen maaseudun puolueen poliitikot Luokka:Kuuluisien suomalaisten henkilöiden puolisot Luokka:Vuonna 1913 syntyneet Luokka:Vuonna 2005 kuolleet
Maghnia

Maghnia (, aikaisemmin Marnia) on kaupunki ja piirikunnan keskus Algerian Tlemcenin maakunnassa. Se sijaitsee Maghnian tasangolla lähellä Marokon rajaa 50 kilometriä Tlemcenistä länteen. Maghnian kunnassa oli arviolta 143 000 asukasta vuonna 2020. Kaupungin paikalla oli roomalaisaikana Numerus Syrorum -niminen varuskunta, jonka tehtävänä oli vartioida Mauretania Caesariensisin länsirajaa. Se oli myöhemmin tärkeä markkinapaikka, joka sai nimensä muslimipyhimys Lalla Maghniasta. Ranskalaiset rakensivat sinne vuonna 1844 linnakkeen, jossa seuraavana vuonna solmittiin rajasopimus Marokon kanssa. Linnakkeen ympärille syntyi eurooppalainen siirtokunta, joka sai siviilihallinnon vuonna 1868. Maghnia muistetaan myös Algerian ensimmäisen presidentin Ahmed Ben Bellan syntymäpaikkana. Algerian itsenäistyttyä alueella kehitettiin keinokasteltua maataloutta, joka tuottaa varsinkin hedelmiä ja vihanneksia. Maghniaan perustettiin suuri maissinjalostamo, keramiikkatehdas, tekstiilitehdas ja muuta teollisuutta. Kaupungin väestö on kasvanut nopeasti ja sen asutus on laajentunut osin hallitsemattomasti. Maghnian kautta kulkevat Marokon rajalle johtavat maantiet ja rautatie. Maiden välinen raja on ollut suljettu vuodesta 1994. Lähiseudun matkailukohteita ovat Hammam Boughraran ja Hammam Chigueurin kylpylät. ==Lähteet== Luokka:Algerian kaupungit
Smith & Wesson Model 586

Smith & Wesson Model 586 on yhdysvaltalaisen Smith & Wessonin valmistama kaksitoiminen revolveri. Siinä on joko kuuden tai seitsemän patruunan rulla, ja siinä voi käyttää sekä .357 Magnum että .38 Special -kaliipereiden patruunoita. Model 586:ta valmistettiin alun perin vuosina 1981–1999. Sarjatuotanto aloitettiin uudelleen vuonna 2012. Siitä on valmistettu yhdeksää eri mallia: alkuperäinen Model 586 (1981), 586-1 (1986), 586-2 (1987), 586-3 (1988), 586-4 (1993), 586-5 (1997), 586-6 (1997), 586-7 (2004) ja uusin malli 586-8 (2012). == Aiheesta muualla == Luokka:Revolverit
Syanogeeninen glykosidi

Syanogeeninen glykosidi on glykosidi, jossa aglykoni on syanohydriini. Niitä on monissa eri ryhmiin kuuluvissa kasveissa. Syanogeenisiin glykosideihin kuuluvat esimerkiksi maniokin sisältämä linamariini ja joidenkin hedelmien siementen sisältämä amygdaliini. Kasvit muodostavat syanidiglykosideja lähtien aminohapoista ja ne ovat bioaktiivisia. Niille yleistä ovat alfahydroksinitriiliryhmät. Niiden hajotessa esimerkiksi solukon rikkoutuessa vapautuu erittäin myrkyllistä syaanivetyhappoa eli sinihappoa. Esimerkiksi amygaliini hajoaa sinihapoksi ja bentsaldehydiksi eli karvasmanteiöljyksi. == Lähteet == Luokka:Glykosidit Luokka:Kasvimyrkyt
Alkoholiglykosidi

Alkoholiglykosidi on glykosidi, jossa aglykoni on jokin alkoholi. Lääkekasvina käytetty ruusujuuri sisältää cinnamyylialkoholiglykosidia. Stachys sieboldii- kasvin lehdet sisältävät fenetyylialkoholiglykosidia. == Lähteet == Luokka:Glykosidit
Patrik Gayer

Patrik Gayer (s. 1986) on entinen Teslan Global AI Policy Lead ja nykyinen Silo AI tekoäly-yrityksen yhteiskuntasuhdejohtaja. Hän toimi aikaisemmin puolustusministeri Carl Haglundin erityisavustajana, viestintätoimisto Tekirin johtajana, sekä viestintätoimisto Milttonin johtajana. Gayer valmistui valtiotieteiden kandidaatiksi Helsingin yliopistosta ja yhteiskuntatieteiden maisteriksi Harvardin yliopistosta. == Lähteet == Luokka:Suomalaiset yritysjohtajat Luokka:Vuonna 1986 syntyneet Luokka:Elävät henkilöt
Marjatta Pauloff

Marjatta Pauloff (o.s. Nurmi, 18. heinäkuuta 1932 Karkku – 19. tammikuuta 2018 Helsinki) oli suomalainen PR-ammattilainen ja ruokakirjailija, joka teki 35 vuoden uran Arabian keramiikkatehtaiden edustustehtävissä Helsingissä. Hän tuli taloon vuonna 1957 valmistuttuaan kotitalousopettajaksi ja jäi eläkkeelle vuonna 1992 taideosaston toiminnanjohtajan tehtävästä. Lukuvuoden 1961–1962 hän opiskeli ASLA-Fulbright-stipendiaattina Bostonin yliopistossa. Pauloffin työhön kuului huolehtia Arabian ja sen tuotteiden näkyvyydestä. Hän emännöi tuhansia edustustilaisuuksia, valtiovierailuja ja muiden kansainvälisten vieraiden, mutta myös opiskelijoiden ja koululaisten tehdaskäyntejä. Hän esitteli Arabian tuotteita ja järjesti yrityksen taiteilijoiden näyttelyitä myös ulkomailla, muun muassa Yhdysvalloissa, Australiassa ja Japanissa. Hänet tunnettiin alalla ”Madame Arabiana”. Marjatta Pauloff laati tuote-esitteitä ja näyttelyluetteloita ja koosti tehtaan tuotteiden historiikkeja vielä eläkepäivinäänkin. Hän oli mukana tekemässä suomalaisesta ruoasta kertovia ruokakirjoja. Eräs näistä on WSOY:n vuonna 1981 julkaisema Kotoinen pitopöytä : suomalaista silmänruokaa, joka käännettiin kuudelle kielelle ja josta otettiin 1980-luvulla kuusi painosta. ==Teoksia== *Pauloff, Marjatta & Heikkinen, Leena: Uusi katettu pöytä, WSOY 1990. ISBN 951-0-15850-X. *Rita Heikkilä, Marjatta Pauloff: Heljä Liukko-Sundström : jalat maassa, pää pilvissä. Otava 1993. ISBN 951-1-13037-4. *Pauloff, Marjatta: Luonto lumoaa pöydänkattajan : kauneutta etsimässä. Maa- ja kotitalousnaisten keskus 2000. ISBN 9525302210. ==Lähteet== Luokka:Suomalaiset yritysjohtajat Luokka:Vuonna 1932 syntyneet Luokka:Vuonna 2018 kuolleet Luokka:Suomalaiset taide-elämän vaikuttajat Luokka:Keittokirjailijat
Kieruan kirkko

Kieruan kirkko () on Kieruan kunnassa Tromssan läänissä Norjassa sijaitseva puinen pitkäkirkko vuodelta 1728. ==Lähteet== ==Aiheesta muualla== Luokka:Norjan puukirkot kirkko Luokka:1700-luvulla rakennetut rakennukset ja rakennelmat
No Hard Feelings

No Hard Feelings on vuonna 2023 ensi-iltansa saanut yhdysvaltalainen eroottinen komediaelokuva, jonka on ohjannut Gene Stupnitsky sekä käsikirjoittaneet Stupnitsky ja John Phillips. Sen pääosia esittävät Jennifer Lawrence ja Andrew Barth Feldman. Sivuosia esittävät muun muassa Laura Benanti, Natalie Morales ja Matthew Broderick. Elokuvan keskiössä on vararikon partaalla oleva nainen (Lawrence), joka suostuu rahasta viettelemään 19-vuotiaan ujon neitsyen pojan (Feldman). No Hard Feelings sai Yhdysvaltain- ensi-iltansa 23. kesäkuuta 2023 sekä Suomen-ensi-iltansa 5. heinäkuuta 2023. Se sai positiivisen vastaanoton kriitikoilta, jotka kehuivat erityisesti Lawrencen komediasuoritusta. Lawrence sai roolistaan Golden Globe -ehdokkuuden. Huomiota sai erityisesti elokuvan kohtaus, jossa Lawrencen esittämä hahmo tappelee kolmea nuorta vastaan uimarannalla täysin alasti. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2023 yhdysvaltalaiset elokuvat Luokka:Yhdysvaltalaiset komediaelokuvat Luokka:Seksikomediat Luokka:Columbia Picturesin elokuvat
Kågen

Kågen on saari Kieruan kunnassa Tromssan läänissä Norjassa. Sen pinta-ala on 84,7 neliökilometriä ja siellä asui 73 ihmistä vuonna 2017. Kågenin kautta kulkee tieyhteys mantereelta Skjervøyan saarelle, jossa kunnan keskustaajama sijaitsee. ==Kuvia== Skattørsundet bru 1.jpg|Skattørsundetin silta Kågenin ja Skjervøyn välissä. ==Lähteet== Luokka:Norjan saaret Luokka:Kierua
Guri Vesaas

Guri Vesaas (salanimeltään Hanna Midtbø; s. 13. tammikuuta 1939 Vinje) on norjalainen kääntäjä ja kustannustoimittaja. Hän valmistui Oslon yliopistosta vuonna 1965 ja on kääntänyt yli 50 kirjaa saksasta, englannista, tanskasta ja ruotsista uusnorjaksi. Suurin osa niistä on lasten- ja nuortenkirjoja. Vesaasin vanhemmat olivat kirjailijat Halldis Moren Vesaas ja Tarjei Vesaas. ==Lähteet== Luokka:Norjalaiset kääntäjät Luokka:Kustannustoimittajat Luokka:Vuonna 1939 syntyneet Luokka:Elävät henkilöt
Kari Risvik

Kari Wiger Risvik (13. kesäkuuta 1932 – 6. marraskuuta 2021) oli norjalainen kääntäjä, joka käänsi kaunokirjallisuutta espanjasta, portugalista, katalaanista, italiasta, ranskasta, saksasta, englannista ja hepreasta norjaksi. Myös hänen aviomiehensä Kjell Risvik oli kääntäjä. ==Lähteet== Luokka:Norjalaiset kääntäjät Luokka:Vuonna 1932 syntyneet Luokka:Vuonna 2021 kuolleet
Gro Dahle

Gro Dahle (s. 15. toukokuuta 1962 Oslo) on norjalainen kirjailija, joka on julkaissut niin runoja, romaaneja kuin näytelmiäkin. Hän on myös tehnyt lastenkirjoja yhdessä miehensä Svein Nyhusin ja tyttärensä Kaia Dahle Nyhusin kanssa. Dahle on opiskellut englannin kieltä, psykologiaa, aatehistoriaa ja uskontoa Oslon yliopistossa. Hänen esikoisteoksensa, runokokoelma Audiens ilmestyi vuonna 1987. ==Bibliografia== ===Runoteokset=== * Audiens (1987) * Apens Evangelium (1989) * Linneapasjonen (1992) * Alexandrias aske (1993) * Regværsgåter (1994) * Hundre tusen timer (1996) * Karneval. Dikt i utvalg (1998) * Alle fugler (2007) * God natt, natt (2009) * Støvet, skyggen, hunden og jeg (2011) * Hit (2012) * Søster (2016) * Anna og Frank (2017) * Hjem, sier hunden (2019) * Gave (2020) ===Romaanit=== * Pelsjegerliv (1991) * Hemmeligheten til fru Plomme (1999) * Album (1999) * Blomsterhandlersken (2010) * Dobbel dyne (2018) * Kaffehjerter (2019) ===Lastenkirjat=== * Emilie og den umulige mamman (1992) * Simon og Kaia bader (1993) * Bare Blåbær, Bjarne (1993) * Simon og Kaia tisser (1994) * Simon og Kaia kler på seg (1995) * Simon og Kaia ser på video (1996) * Den grådige ungen (1997) * Den helt vidunderlige grisen Nøffi (1998) * Bak Mumme bor Moni (2000) * Fem vinder over Tamalon (2001) * Snill (2002) * Sinna mann (2003) * Djeveltanna (2004) * Tikk Takk sier tiden (2005) * Håret til mamma (2007) * Roy (2008) * Håpe, sa gåsa (2011) * Jeg kunne spise en ku (2012) * Krigen (2013) * Akvarium (2014) * Megzilla (2015) * Blekkspruten (2016) * Sesam sesam (2017) * Dragen (2018) * Grevlingdager (2019) * Ollianna (2020) ===Novellit=== * Inflammasjon (1995) * Hvem som helst, hvor som helst (2009) * Amerika (2015) ===Näytelmät=== * Fortellingen fra kombene (1988) * En Rosenkål for mye (1996) * Hysj (1997) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1962 syntyneet Luokka:Elävät henkilöt
Messaad

Messaad () on kaupunki ja piirikunnan keskus Djelfan maakunnssa Algeriassa. Se sijaitsee Atlasvuorten ja Saharan reunalla 70 kilometriä Djelfasta etelään. Messaadin kunnassa oli arviolta 131 300 asukasta vuonna 2017. Messaadin kunnan pinta-ala on 147,76 neliökilometriä. Se rajoittuu pohjoisessa Moudjebaran, idässä ja kaakossa Selmanan ja lounaassa ja lännessä Deldoulin kuntiin. Messaad on perusteilla olevan maakunnan hallinnollinen keskus. Maakunta käsittää kaksi piirikuntaa ja kahdeksan kuntaa. Sen pinta-ala on 15 530 neliökilometriä. Asukkaita on lähes 350 000. Messaadista on maantieyhteydet Djelfaan, Laghouatiin, Bou Saadaan ja Touggourtiin. Kaupungissa on elintarvike-, rakennustarvike-, tekstiili-, nahka- ja kemian teollisuutta. Paikallisia nähtävyyksiä ovat roomalaisen Castellum Dimmidin rauniot ja seudun kalliopiirrokset. ==Lähteet== Luokka:Algerian kaupungit
Risa Hontiveros

Ana Theresia Navarro Hontiveros-Baraquel (s. 24. helmikuuta 1966) on filippiiniläinen poliitikko ja toimittaja, joka on toiminut senaattorina vuodesta 2016. Hän toimi aiemmin Akbayanin edustajana Filippiinien edustajainhuoneessa vuosina 2004–2010. Hän on toimittajien ja televisiojuontajien Gringgayn ja Pia Hontiverosin vanhempi sisar. ==Lähteet== Luokka:Filippiiniläiset poliitikot Luokka:Vuonna 1966 syntyneet Luokka:Elävät henkilöt
Lauri Räike

Lauri Räike (s. 1953) on suomalainen teologi ja hengellisen taiteen tekijä. Räike on opiskellut Helsingin yliopistossa maisterin tutkinnon teologiassa ja toiminut pappina ja kirkkoherrana. Hän on opiskellut Kankaanpään taidekoulussa ja Helsingin yliopiston piirustussalissa. Räike on tehnyt julkisia teoksia. Hän tuntee omimmaksi alueekseen raamattuaiheiset työt. Räikkeen isä oli kuvanveistäjä, taiteilijaprofessori Kauko Räike, ja äiti taidemaalari Sinikka Räike. Lauri Räikkeen vaimo on TV-toimittaja Riittasisko Räike. Luokka:Suomalaiset taidemaalarit Luokka:Vuonna 1953 syntyneet Luokka:Elävät henkilöt